b'\n_START_ARTICLE_\nMaurycy Gottlieb\n_START_PARAGRAPH_\nMaurycy Gottlieb (21. eller 28. februar 1856 i Drohobytj i Galicien \xe2\x80\x93 17. juli 1879 i Krak\xc3\xb3w) var en polsk-j\xc3\xb8disk maler. Selv om han kun blev 23 \xc3\xa5r gammel, efterlod han sig omkring 300 billeder, de fleste alligevel ufuldendte.\n_START_SECTION_\nLiv\n_START_PARAGRAPH_\nAllerede 15 \xc3\xa5r gammel begyndte han at studere malerkunst ved Akademie der bildenden K\xc3\xbcnste Wien. Siden rejste han til Krak\xc3\xb3w for at forts\xc3\xa6tte studierne under Jan Matejko. P\xc3\xa5 grund af medstudenternes antisemitisme forlod han Krak\xc3\xb3w efter mindre end et \xc3\xa5r, og rejste tilbage til Wien._NEWLINE_Selv om hans tidlige billeder gerne havde nationalistiske polske motiver, orienterede han sig snart mod j\xc3\xb8diske temaer. Hans for\xc3\xa6ldre havde i oplysningstidens \xc3\xa5nd opdraget ham ikke-religi\xc3\xb8st, men han \xc3\xb8nskede at studere sine r\xc3\xb8dder i den j\xc3\xb8diske kultur._NEWLINE_20 \xc3\xa5r gammel vandt han guldmedalje i en konkurrence i M\xc3\xbcnchen for maleriet "Shylock og Jessica", efter en scene fra Shakespeares K\xc3\xb8bmanden i Venedig. Portr\xc3\xa6ttet af Jessica viser Laura Rosenfeld, som Gottlieb \xc3\xb8nskede at gifte sig med. Efter at han f\xc3\xb8rst havde blevet accepteret, blev hans frieri alligevel afvist, noget som bliver anset som grunden til hans selvmord. Da han h\xc3\xb8rte at Laura havde giftet sig med en anden, satte han sig ud i kulden og fr\xc3\xb8s ihjel._NEWLINE_Hans billede "Jesus pr\xc3\xa6diker i Kafarnaum" v\xc3\xa6kkede opsigt, fordi han malte Jesus som rabbiner med sidelokker og bedesjal._NEWLINE_Hans yngre bror L\xc3\xa9opold Gottlieb, som ogs\xc3\xa5 blev maler, blev f\xc3\xb8dt fem \xc3\xa5r efter Maurycys d\xc3\xb8d.'